als_Latn dik_Latn ron_Latn
Sektori ndërkombëtar: Kryeministri i Libanit në një deklaratë të tij tha se shpërthimi terrorist në Bejrut synon të dëmtojë unitetin e Libanit.
Agjencia Ndërkombëtare Kur’anore e Lajmeve (IKNA) duke cituar kanalin televiziv Al Minar, njofton se Tamam Selam, pasi ka kontaktuar me ambasadorin e RII në Bejrut dhe pasi u sigurua për shëndetin e tij, shpërthimin në rajonin Xhenah të Bejrutit e ka cilësuar krim terrorist i cili ashtu si sulmet e mëparshme terroriste në rajone të ndryshme të Libanit synon dëmtimin e unitetit kombëtar në vend. Ai nga të gjitha grupet politike ka kërkuar bashkëpunim dhe nga aparati i sigurimit kërkoi gjetjen e autorëve të këtij sulmi. Vlen të theksohet se nga shpërthimi që ka ndodhur 10 metra përballë ambasadës iraniane në Bejrut, 23 persona kanë humbur jetën dhe dhjetëra të tjerë janë plagosur. Presidenti i Libanit në një bisedë telefonike me presidentin e RII, ka dënuar shpërthimet e sotme terroriste të ndodhura afër ambasadës iraniane në Bejrut. Kanali televiziv i Libanit, Al Mejadin, ka njoftuar se Mishel Sulejman të martën ka zhvilluar një bisedë telefonike me z. Hasan Ruhani, duke shprehur keqardhje për viktimat e këtyre sulmeve terroriste dhe ka thënë se të tilla veprime nuk do të ndryshojnë qëndrimet parimore të Libanit. Nga ana e tij kryetari i parlamentit të Libanit z. Nabih Berri duke dënuar shpërthimet terroriste në afërsi të ambasadës iraniane në Bejrut, kërkoi arrestimin dhe dënimin e autorëve të këtyre sulmeve.
1319749
als_Latn als_Latn unk